ΓΡΑΠΤΗ ΕΡΩΤΗΣΗ E-1106/02

υποβολή: Christopher Huhne (ELDR) προς την Επιτροπή

(18 Απριλίου 2002)

Θέμα: Εξαγωγές αγαθών καιπηρεσιών

Μετά την απάντηση στη Γραπτή μου Ερώτηση Ε-1020/01(1) στην οποία δεν αναφέρεται γεωγραφική ανάλυση των εξαγωγών αγαθών καιπηρεσιών μη αποδιδομένων στους συντελεστές παραγωγής των κρατών μελών, μπορεί η Επιτροπή να αναφέρει:

1. Ποια κράτη μέλη της ΕΕ παρέχουν γεωγραφική ανάλυση των εξαγωγών τους για αγαθά καιπηρεσίες (π.χ. ταξινόμηση των εξαγωγών αγαθών καιπηρεσιών (όπως οι μεταφορές, ασφάλειες κλπ.) ανά προορισμό όπως ΕΕ, Νότιος Αμερική, Ασία κλπ.)·

2. Για τα κράτη μέλη που παρέχουν γεωγραφική ανάλυση των εξαγωγών τους στους τομείς αυτούς, μπορεί η Επιτροπή να παράσχει στοιχεία για τις εξαγωγές ως σύνολο, στη ζώνη ευρώ, στην ΕΕ και στονπόλοιπο κόσμο αντίστοιχα για τα τελευταία δέκα έτη ή, αν αυτό δεν είναι δυνατόν, για τη μεγαλύτερη χρονική περίοδο για την οποία διαθέτει παρόμοια στοιχεία·

3. Μπορεί επίσης να εκφράσει αυτά τα αριθμητικά δεδομένα ως ποσοστό επί του ΑΕΠ εκάστης χώρας για την εν λόγω περίοδο·

(1) ΕΕ C 340 E της 4.12.2001, σελ. 149.

Κοινή απάντησητου κ. Solbes Mira εξ ονόματος της Επιτροπήςστις γραπτές ερωτήσεις E-0992/02, E-0993/02, E-0994/02 και E-1106/02

(29 Μαΐου 2002)

Η Επιτροπή συλλέγει στοιχεία ως προς τις εξωτερικές συναλλαγές από δυο κύριες πηγές:

Εξωτερικές ανταλλαγές αγαθών:

Το σύστημα συλλογής βασίζεται σε δυο κύριους άξονες:

- Intrastat: Οι φορείς συλλογής σε εθνικό επίπεδο (στατιστικέςπηρεσίες, τελωνεία) συλλέγουν πληροφορίες απευθείας από επιχειρήσεις αναφορικά με τις εισαγωγές/ εξαγωγές αγαθών εντός της ζώνης ΕΕ15.

- Extrastat: Τα στατιστικά στοιχεία συλλέγονται κυρίως από τα τελωνεία και καλύπτουν τις ανταλλαγές αγαθών με χώρες εκτός της ζώνης ΕΕ15.

Αμφότερες οι πηγές παρέχουν αναλυτικές πληροφορίες σε επίπεδο προϊόντος και χωρών προορισμού/καταγωγής. Τα συγκεντρωνόμενα στοιχεία διαβιβάζονται στην Επιτροπή σε μηνιαία βάση. Τα στοιχεία παρέχονται απ'όλα τα κράτη μέλη.

Στους πίνακες που απεστάλησαν απευθείας στο αξιότιμο μέλος και στη Γραμματεία του Κοινοβουλίου αναφέρονται οι εξαγωγές αγαθών από κράτη μέλη προς σημαντικές περιοχές του κόσμου (περί τους τρεις προορισμούς ανά ήπειρο) και τα αντίστοιχα μερίδια ως προς τα ακαθάριστα εγχώρια προϊόντα για την περίοδο 1990 -2001. Επίσης εστάλησαν απευθείας στο αξιότιμο μέλος και στη Γραμματεία του Κοινοβουλίου, πίνακες εξαγωγών και εισαγωγών αγαθών μεταξύ κρατών μελών, καθώς επίσης αναφέρονται τα αντίστοιχα μερίδια ακαθάριστων εγχωρίων προϊόντων για την περίοδο 1990 -2001. Η έλλειψη ορισμένων πληροφοριών οφείλεται σε κάποιες χώρες που δεν ανήκαν στην Ένωση κάποια χρονική περίοδο ή σε αλλαγές στη μέθοδο συλλογής / σε γεωγραφικές μεταβολές.

Ισοζύγιο πληρωμών

Όπως αναφέρεται στην απάντηση της Επιτροπής στη Γραπτή ερώτηση E-1020/01 του αξιότιμου μέλους(1), όλα τα κράτη μέλη σήμερα διαβιβάζουν στην ΕΥΡΩΣΤΑΤ στοιχεία του ισοζυγίου πληρωμών, συμπεριλαμβανομένων συναλλαγών (πιστώσεις, χρεώσεις και καθαρόπόλοιπο) σε αγαθά καιπηρεσίες, με γεωγραφική κατανομή τουλάχιστο σε επίπεδο-1 (Υφήλιος, ΕΕ15, Εκτός ΕΕ15, Καναδάς, Ηνωμένες Πολιτείες, Ιαπωνία, Υφήλιος εκτός προσδιοριζόμενων περιοχών, Ευρωζώνη, εκτός Ευρωζώνης).

Επιπρόσθετα, από τις χώρες ζητήθηκε ναποβάλουν στην ΕΥΡΩΣΤΑΤ λεπτομερέστερη γεωγραφική κατανομή: Επίπεδο 3 και Επίπεδο 4(2). Τα στοιχεία αυτά, αν χρειαστεί, εναρμονίζονται από την ΕΥΡΩΣΤΑΤ και επιστρέφονται στις χώρες μέλη, οι οποίες δύνανται να επιτρέψουν ή όχι στην ΕΥΡΩΣΤΑΤ να δημοσιεύσει τα εναρμονισμένα στοιχεία ανά μεμονωμένο κράτος μέλος.

Η Ευρωπαϊκή Κεντρική Τράπεζα (ΕΚΤ) έχει την ευθύνη συγκέντρωσης των αριθμητικών δεδομένων Ισοζυγίου Πληρωμών της ευρωζώνης και αποφασίστηκε από την ΕΚΤ και τα κράτη μέλη ότι η συμβολή των κρατών μελών στη συγκέντρωση των αριθμητικών δεδομένων Ισοζυγίου Πληρωμών της ευρωζώνης (εντός ευρωζώνης και εκτόs ευρωζώνης) δεν θα δημοσιεύεται. Καθώς η ΕΚΤ είναι η μόνηπεύθυνη για τα εν λόγω αριθμητικά στοιχεία, αυτά μπορούν να ζητηθούν μόνο από την ΕΚΤ.

Ως εκ τούτου η ΕΥΡΩΣΤΑΤ δύναται μόνο να παράσχει στοιχεία προερχόμενα από τα κράτη μέλη για συναλλαγές στο ισοζύγιο πληρωμών αγαθών καιπηρεσιών με το γεωγραφικό επίπεδο 1 (εκτός των περιπτώσεων της ευρωζώνης και της εκτός ευρωζώνης περιοχής για το λόγο που αναφέρθηκε παραπάνω) και ορισμένες γεωγραφικές ζώνες περιλαμβανόμενες στο επίπεδο 3 για τη μακρότερη διαθέσιμη χρονική περίοδο, 1992-2000. Ένας φάκελος Excel για τις εξαγωγές και τις εισαγωγές καθώς και το μερίδιό τους επί του ακαθαρίστου εγχωρίου προϊόντος απεστάλη απευθείας στο αξιότιμο μέλος και στη Γραμματεία του Κοινοβουλίου

(1) ΕΕ C 340 E της 4.12.2001.

(2) Ο πίνακας των χωρών που αποτελούν το επίπεδο 3 και το επίπεδο 4 περιέχεται στο Εγχειρίδιο Ισοζυγίου Πληρωμών της ΕΥΡΩΣΤΑΤ, το οποίο διατίθεται στους ενδιαφερόμενους μετά από αίτησή τους.